Серж Мінскевіч

**Серж Мінскевіч**, сапраўднае імя **Сяргей Мыцько** (12 лютага 1969, Менск — 8 чэрвеня 2022, Менск) — беларускі паэт і перакладчык. Сябра Саюзу беларускіх пісьменьнікаў.

## Жыцьцяпіс
Скончыў беларускае аддзяленьне філялягічнага факультэту БДУ (1995). Адзін з арганізатараў і ўдзельнікаў літаратурна-мастацкага руху «Бум-Бам-Літ». Быў літаратурным кансультантам газэты «Пераходны ўзрост». Працаваў ў Інстытуце літаратуразнаўства імя Янкі Купалы Цэнтра дасьледаваньняў беларускай культуры, мовы і літаратуры НАН Беларусі. Кандыдат філялягічных навук.

## Творчасьць
Займаўся бардаўскай песьняй, рок-музыкай. Быў музыкам, сьпеваком, аўтарам песень у рок-гурце «Жах». Пісаў электронную музыку.

Разам з паэтам Алесем Туровічам у канцы XX ст. маніфэставаў «шлях мастацтваваньня» — транслагізм. Удзельнічаў у літаратурна-мастацкай акцыі «Пасьля сьцяны» (Стакгольм 1999), «Пісьменьнікі супраць глупства» (Лахты, Фінляндыя 2001).

Стыпэндыят Міністэрства культуры і нацыянальнай спадчыны Польшчы «Gaude Polonia» (2007).

Зрабіў поўны пераклад паэмы Адама Міцкевіча «Дзяды» (1999), пераклаў «Крымскія санэты» (2004), «Адэскія санэты» (2018). Перакладаў з польскай Міцкевіча, Славацкага (драматычная паэма «Міндоўг, кароль літоўскі»), Івашкевіча, Галчынскага, Маслоўскую, Гэрбэрта, Мрожэка, раньнія вершы Лема; з ангельскай Шэксьпіра, Шэлі, Лангфэла.

## Прызнаньне
* Прыз «За разьвіцьцё беларускай аўтарскай песьні» на фэстывалі «Бардаўская восень» (Бельск-Падляскі, 1996).

## Бібліяграфія
* «Праз галеРэю» (паэзія, 1995);
* «Менскія санэты / Мінскія санэты» (2002);
* «Прыгоды Какоса Маракоса» (вершаваная казка, 2006);
* «Я з БУМ-БАМ-ЛІТа» (вершы, проза, крытычныя артыкулы, успаміны пра літаратурныя і мастацкія рухі канца ХХ — пач. ХХІ стагодзьдзя, 2008);
* «Сад замкнёных гор» (фантастычны раман, фантастычная аповесьць і апавяданьні, 2011);
* «Чароўная крыніца, ці як навучыць дракона чысьціць зубы» (празаічная казка, беларускае фэнтэзі, 2011);
* «Усмешка жалобнай каралевы, альбо Таямніца магнітнага замка» (аповесьць легендарных часоў, фэнтэзі, 2013);
* «Вялікія прыгоды Какоса Маракоса» (вершаваная казка, дзіцячая энцыкляпэдыя-даведнік па марской фаўне, 2015).

### У зборніках
* Як Зюзіч і Скварыч свет дзялілі // Блакітная кніга ў творах беларускіх пісьменнікаў : для дзяцей сярэд. школьн. узросту / уклад. А.&nbsp;Масла. — Мн.: Літаратура і Мастацтва, 2009. — (Беларуская аўтарская казка);
* Дваццаць тры дні з жыцця карузлікаў // Блакітная кніга ў творах беларускіх пісьменнікаў : для дзяцей сярэд. шк. узросту / уклад. Алена Масла. — Мн.: Літаратура і Мастацтва, 2009. — (Беларуская аўтарская казка);
* Цар Сом Самвусон і Яснейка // Залаты Талер: казкі: [для малодшага і сярэдняга школьнага ўзросту / уклад. А. Спрынчан]. — Мн.: Мастацкая літаратура, 2012. — (Беларуская аўтарская казка);
* Каваль Корша // Зорная Кася: казкі / уклад. А. Спрынчан. — Мн: Мастацкая літаратура, 2014. — (Беларуская аўтарская казка);
* Смачныя пальчыкі // Адзін кот і адзін год: казкі / уклад. А. Спрынчан.— Мн.: Мастацкая літаратура, 2016. — (Беларуская аўтарская казка);
* Пра хлопчыка, які любіў даваць мянушкі // Адзін кот і адзін год: казкі / уклад. А. Спрынчан. — Мн.: Мастацкая літаратура, 2016. — (Беларуская аўтарская казка);
* Пра хлопчыка, які раскідваў смецце // Адзін кот і адзін год: казкі / уклад. А. Спрынчан. — Мн.: Мастацкая літаратура, 2016. — (Беларуская аўтарская казка);
* Пра дзяўчынку, якая не казала праўды // Адзін кот і адзін год: казкі / уклад. А. Спрынчан. — Мн.: Мастацкая літаратура, 2016. — (Беларуская аўтарская казка);
* Не кідай камень у жывое // Адзін кот і адзін год: казкі / уклад. А. Спрынчан. — Мн: Мастацкая літаратура, 2016. — (Беларуская аўтарская казка);
* 

## Крыніцы

## Літаратура
* Мінскевіч Серж // Выдавецтва «Галіяфы»: Афіцыйны сайт — Эл.рэсурс goliafy.com

## Вонкавыя спасылкі
* Кантэкст - Серж Мінскевіч. Суполка пісьменьнікаў.

Катэгорыя:Нарадзіліся ў Менску
Катэгорыя:Памерлі ў Менску
Катэгорыя:Выпускнікі філялягічнага факультэту БДУ
Катэгорыя:Кандыдаты філялягічных навук
Катэгорыя:Беларускамоўныя паэты і паэткі
Катэгорыя:Беларускія паэты
Катэгорыя:Беларускія перакладчыкі
Катэгорыя:Перакладчыкі з польскай мовы
Катэгорыя:Перакладчыкі з ангельскай мовы